**Regulamentul Universităţii Tehnice din Cluj-Napoca privind obţinerea atestatului de abilitare şi afilierea la o şcoală doctorală din IOSUD-UTCN**

**( include si prevederile specifice Scolii Doctorale de Inginerie Civila si Management)**

***Secţiunea I. Cadrul legal de referinţă şi terminologie***

***Art.1.*** — (1) Cadrul legal de referinţă al prezentului regulament instituţional este dat de:

a) Legea 1/2011 Legea Educaţiei Naţionale cu modificările ulterioare;

b) HG Nr. 681 din 29 iunie 2011 Codul studiilor universitare de doctorat;

c) Legea 288/2004 actualizatǎ;

d) Carta UTCN aflată în vigoare la data aprobării prezentului regulament.

e) Ordinul ministrului educaţiei, cercetării, tineretului şi sportului nr. 5644/2012, privind unele măsuri de organizare şi funcţionare a CNATDCU, cu modificările ulterioare.

f) Ordinul ministrului educaţiei, cercetării, tineretului şi sportului nr. 6560/2012, privind aprobarea standardelor minimale necesare şi obligatorii pentru conferirea titlurilor didactice din învăţămîntul superior şi a gradelor profesionale de cercetare-dezvoltare, cu modificările ulterioare.

g) HG nr. 26/2015 privind organizarea şi funcţionarea Ministerului Educaţiei şi Cercetării Ştiinţifice

h) Ordinul ministrului educaţiei şi cercetării ştiinţifice nr. 3121/2015 privind aprobarea metodologiei privind organizarea şi desfăşurarea procesului de obţinere a atestatului de abilitare.

i) Precizarile MECS nr.29466/13.02.2015.

(2) Prezentul RI se corelează şi se completează cu Codul de etică al UTCN şi cu Codul de asigurare a calităţii în UTCN.

**Art.2.** Termenii specifici menţionaţi mai jos au semnificaţia definită în cadrul legal de referinţă menţionat la Art.1, alin (1) .

***Secţiunea II. Dispozitii generale***

**Art.3.** Abilitarea reprezintă certificarea calităţii unei persoane de a conduce lucrări de doctorat.

**Art.4.** Teza de abilitare relevă capacităţile şi performanţele didactice şi de cercetare ale candidatului.

**Art.5.** Atestatul de abilitare este acordat prin ordin al ministrului educaţiei şi cercetării ştiinţifice, la propunerea Consiliului Naţional de Atestare a Titlurilor, Diplomelor şi Certificatelor Universitare .

**Art.6.** —(1) Susţinerea în sesiune publică a tezei de abilitare în vederea obţinerii atestatului de abilitare se realizează în cadrul Universitatii Tehnice din Cluj-Napoca, în calitate de institutie organizatoare de studii universitare de doctorat (IOSUD) în domeniul solicitat de candidat.

(2) Universitatea Tehnica din Cluj-Napoca este instituţie organizatoare de studii universitare de doctorat în domeniile **:** *Inginerie industriala, Inginerie mecanica, Ingineria materialelor, Ingineria mediului, Inginerie electrica, Inginerie civila, Inginerie electronica si telecomunicatii, Calculatoare si tehnologia informatiei,Matematică, Fizică (in curs de acreditare), Inginerie şi management, Arhitectura, Filologie şi Filozofie.*

**Art. 7.** Pentru a se putea înscrie în procesul de acordare a atestatului de abilitare, candidatul trebuie să îndeplinească standarde minimale identice cu standardele de acordare a titlului de profesor universitar, respectiv CS I, stabilite de CNATDCU şi aprobate prin ordin al ministrului educaţiei şi cercetării ştiinţifice (conform Art. 300 alin. 5 din Legea Educației Naționale 1/2011 cu modificările și completările ulterioare).

***Secţiunea II.* Teza de abilitare, dosarul de abilitare şi componenţa comisiei de abilitare**.

**Art. 8 -** (1) Teza de abilitare trebuie să scoată în evidenţă:

a) în mod succint şi documentat, principalele rezultate ştiinţifice originale obţinute de către candidat în cercetarea ştiinţifică, didactică, creaţia artistică, după conferirea titlului de doctor, în domeniul de doctorat vizat, cu indicarea evoluţiei carierei academice, ştiinţifice şi profesionale, precum şi a direcţiilor principale de dezvoltare a acesteia, în contextul global al realizărilor ştiinţifice semnificative şi de actualitate din domeniul de specialitate al autorului tezei de abilitare;

b) capacitatea individuală a candidatului de a coordona echipe de cercetare, de a organiza şi gestiona activităţi didactice şi de cercetare.

(2) Candidatul poate opta pentru redactarea tezei de abilitare în limba română, caz în care va fi insoţită de un rezumat în limba engleză, sau într-o limbă de largă circulaţie internaţională, caz în care va fi însoţită de un rezumat în limba română.

**Art. 9. -** (1) Dosarul candidatului pentru acordarea atestatului de abilitare va include minimum documentele următoare:

a) cererea-tip pentru susţinerea abilitării, avizată de către rector, redactată conform anexei 1;

b) fişa de îndeplinire a standardelor minimale, redactată conform anexei 2 (listat + format PDF pe CD);

c) un portofoliu de lucrări ştiinţifice considerate relevante de către candidat, elaborate în domeniul de doctorat vizat (min 5 lucrări în format electronic pe CD);

d) curriculum vitae (model Europass) şi lista de lucrări, semnate de către candidat (listat + format PDF pe CD);

e) o declaraţie pe propria răspundere a candidatului privind îndeplinirea standardelor minimale stabilite de CNATDCU şi aprobate prin ordin al ministrului educaţiei şi cercetării ştiinţifice, respectiv privind originalitatea lucrărilor ştiinţifice din lista de lucrări;

f) copia legalizată a diplomei de doctor şi, dacă este cazul, copia legalizată a atestatului de recunoaştere sau echivalare a acesteia;

g) documente personale de identificare, în copie simplă: actul de identitate, dovada schimbării numelui în cazul în care numele înscris pe diplomă nu mai coincide cu cel din actul de identitate;

h) teza de abilitare, în format tipărit şi electronic;

i) rezumatul tezei de abilitare (listat + format PDF pe CD);

j) componenţa comisiei de specialitate pentru susţinerea tezei de abilitare (listat + format word pe CD).

(2) În cazul în care documentele prevazute la alin. (1) lit. f) nu sunt redactate în limba română sau engleză, ele vor fi însoţite de traducerea legalizată în limba română.

**Art. 10.** — (1) Comisia pentru evaluarea tezei de abilitare este alcătuită din 3 membri, specialişti cu renume în domeniul de doctorat vizat de candidat, care deţin calitatea de conducător de doctorat.

(2) Comisia pentru evaluarea tezei de abilitare este stabilită de către directorul şcolii doctorale împreună cu candidatul şi este avizată de către Consiliul Şcolii Doctorale.

(3) Minimum 2 dintre membrii comisiei de specialitate trebuie să nu fie cadre didactice titulare sau cercetători în cadrul instituţiei care organizează procesul de obţinere a atestatului de abilitare sau în cadrul instituţiei din care provine candidatul, dacă acestea sunt distincte. Se recomanda ca membrii din exterior sa fie din institutii diferite.

(4) IOSUD – Universitatea Tehnica din Cluj-Napoca transmite CNATDCU propunerile cu privire la componenţa comisiei de specialitate pentru evaluarea tezei de abilitare, nu inainte de afisarea pe pagina UTCN a intregului dosar de abilitare si a tezei de abilitare. Componenţa comisiei de specialitate pentru susţinerea tezei de abilitare va fi afişată pe site-ul UTCN dupa avizarea ei de către CNADTCU.

(5) CNATDCU, prin intermediul comisiei de specialitate aferente domeniului de doctorat vizat, numeşte comisia prevazută la alin (1).

***Secţiunea III. Procedura de abilitare şi emiterea atestatului de abilitare***

**Art. 11.** — (1) IOSUD – Universitatea Tehnica din Cluj-Napoca prin şcolile doctorale, verifică dacă dosarul candidatului pentru acordarea atestatului de abilitare este complet, precum şi dacă sunt îndeplinite standardele minimale identice cu cele pentru acordarea titlului de profesor universitar, stabilite de CNATDCU şi aprobate prin ordin al ministrului educaţiei şi cercetării ştiinţifice, în maxim 15 zile de la depunerea acestuia la Scoala doctorala din domeniul în care solicită abilitarea.

**Art. 12.** După primirea notificării CNATDCU de aprobarea a componenţei comisiei de specialitate pentru susţinerea tezei secretariatul IOSUD-UTCN transmite, în termen de 5 zile lucrătoare, membrilor comisiei decizia de numire împreună cu dosarul candidatului în format electronic.

**Art. 13**. —(1) Comisia de specialitate pentru susţinerea tezei de abilitare analizează dosarul de abilitare depus de candidat şi poate solicita şi alte lucrări ştiinţifice sau documente relevante pentru activitatea ştiinţifică, profesională şi academică a acestuia.

(2) Dupa primirea avizului favorabil de principiu al tuturor membrilor comisiei, Consiliul şcolii doctorale împreună cu secretariatul IOSUD organizează susţinerea publică a tezei de abilitare.

(3) Data susţinerii publice a tezei de abilitare se face publică prin afişarea ei pe site-ul UTCN.

**Art. 14.** — (1) Teza de abilitare se susţine, de regulă, în limba română, în cadrul unei sesiuni cu un caracter public, condusa de presedintele comisiei de abilitare ales prin vot de catre membrii comisiei;

(2) Sustinerea tezei se desfasoara dupa cum urmeaza:

-candidatul prezinta teza si perspectivele de dezvoltare in cariera intr-un interval de 45-60 de minute;

-dupa prezentarea tezei urmeaza obligatoriu o sesiune de intrebari;

- in cadrul sesiunii de intrebari fiecare membru al comisiei trebuie sa puna candidatului cel putin o intrebare; de asemenea, din public se pot adresa candidatului intrebari legate de subiectul tezei si de perspectivele dezvoltarii ulterioare in cariera, intrebari la care candidatul este obligat sa raspunda;

 -sesiunea de intrebari nu poate depasi 2 ore.

 (2) în urma susţinerii publice, comisia de specialitate pentru evaluarea tezei de abilitare întocmeşte un raport de evaluare, care cuprinde propunerea de acceptare sau respingere a tezei de abilitare, precum şi motivaţia deciziei luate. (Anexa 3)

**Art. 15.** IOSUD - Universitatea Tehnica din Cluj-Napoca transmite dosarul candidatului, împreună cu raportul prevazut la art. 12 alin. (2), către Ministerul Educaţiei şi Cercetării Ştiinţifice - CNATDCU, pentru analiză şi decizie.

**Art. 16**. Ministerul Educaţiei şi Cercetării Ştiinţifice, prin direcţia de specialitate, verifică conformitatea dosarului, potrivit art. 7 şi 13. În cazul în care lipsesc elemente din dosar, Ministerul Educaţiei şi Cercetării Ştiinţifice solicită completarea acestuia. Dacă IOSUD - Universitatea Tehnica din Cluj-Napoca nu transmite documentele solicitate în termen de 5 zile lucrătoare, dosarul candidatului se returnează.

**Art. 17.** Comisia de specialitate a CNATDCU analizează dosarul de abilitare şi propune Consiliului general al CNATDCU, după caz, acordarea sau neacordarea atestatului de abilitare, pe baza unei rezoluţii motivate.

**Art. 18.** Consiliul general al CNATDCU, pe baza rezoluţiei comisiei de specialitate, analizează şi validează, după caz, propunerea de acordare sau de neacordare a atestatului de abilitare.

**Art. 19.** — (1) Pe baza validării de către CNATDCU a rezoluţiei favorabile de acordare a atestatului de abilitare se emite, pentru fiecare candidat, un ordin al ministrului educaţiei şi cercetării ştiinţifice.

(2) Ordinul prevazut la alin. (1) reprezintă atestatul de abilitare.

(3) Ordinul prevazut la alin. (1) se transmite către IOSUD - Universitatea Tehnica din Cluj-Napoca.

(4) IOSUD - Universitatea Tehnica din Cluj-Napoca are obligatia să comunice candidatului ordinul MECS privitor la obtinerea atestatului de abilitare și să il facă public pe site-ul universitătii.

(5) în cazul în care CNATDCU validează rezoluţia de neacordare a atestatului de abilitare, Ministerul Educaţiei şi Cercetării Ştiinţifice transmite aceasta rezolutie IOSUD - Universitatea Tehnica din Cluj-Napoca, cu obligaţia ca aceasta să o comunice candidatului, şi retunează dosarul de abilitare. Candidatul poate depune contestatie la comisia CNATDCU, urmând să primească răspuns în termenul prevăzut de lege.

***Secţiunea IV.* Afilierea la o doctorală din IOSUD-UTCN**

**Art.20**. Școlile doctorale din IOSUD-UTCN vor impune prin regulamentele proprii condiţii şi criterii specifice pentru acceptarea de noi membri.

**Art. 21.** În vederea cooptării într-o școală doctorală din UTCN, candidatul adresează o *cerere* școlii doctorale respective, împreună cu următoarele documente :

a) dovada deținerii calității de conducător de doctorat ;

b) dovada îndeplinirii criteriilor specifice scolii doctorale respective ;

c) atunci când solicitantul are funcția de bază la o altă instituţie din țară sau străinătate, este necesar acordul scris al instituţiei respective pentru ca acesta să conducă doctorate în UTCN;

**Art. 22.** Consiliul Școlii Doctorale analizează cererea candidatului şi îndeplinirea criteriilor specifice şcolii doctorale, iar în cazul unei decizii favorabile, directorul școlii doctorale transmite la IOSUD UTCN avizul favorabil (extras din procesul verbal al ședinței consiliului) împreună cu documentele de la Art.18. IOSUD UTCN înaintează dosarul către CSUD și apoi către Senatul UTCN în vederea validării. Decizia Senatului UTCN se comunica MECS.

***Secţiunea V. Dispozitii finale***

**Art. 23**. După emiterea ordinului prevăzut la art. 17 alin. (1), Ministerul Educaţiei şi Cercetării Ştiinţifice, prin direcţia de specialitate, arhivează dosarul de abilitare, cu excepţia tezei de abilitare, în format tiparit, care se returneaza IOSUD - Universitatea Tehnica din Cluj-Napoca.

**Art. 24**. IOSUD - Universitatea Tehnica din Cluj-Napoca percepe o taxa de abilitare, în scopul acoperirii cheltuielilor de organizarea şi susţinere tezelor de abilitare. Cuantumul acestei taxe este stabilit de Senatul universităţii, la propunerea Consiliului de administratie, prin regulamentul anual de taxe.

*Anexa Nr. 1*

Universitatea Universitatea Tehnica din Cluj-Napoca

 Avizat Rector

........................................................

ÎNDEPLINIRE STANDARDE MINIMALE

 ❑DA ❑NU

CERERE-TIP

Pentru susţinerea tezei de abilitare

Domnule Rector,

 Subsemnatul/Subsemnata................................................................................ (prenumele şi numele), titular la ............................................................................................, având funcţia de .................................... .................................... solicit prin prezenta susţinerea tezei de abilitare în domeniul de studii universitare de doctorat .......................................................................

 Solicit ca procedura de abilitare în domeniul ......................................................... să se desfăşoare în cadrul ............................................................................................ (instituţia organizatoare de studii universitare de doctorat, IOSUD).

 Declar pe propria răspundere că informaţiile prezentate în această cerere şi în dosarul de abilitare corespund realităţii.

Data

 Semnătura

*Anexa Nr. 2*

**Fișa de verificare a îndeplinirii standardelor minimale pentru ocuparea posturilor didactice**

**- PROFESOR UNIVERSITAR –**

**Candidat**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

###### Domeniul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Doctor în ştiinţe DA NU

2. Date privind indeplinirea standardelor minimale nationale conform Anexei 6: Comisia de Inginerie Civila si Management a CNATDCU , publicate in M.0. Partea I, Nr. 890 bis/27.XII.2012.

|  |  |
| --- | --- |
| **Tipul activitatilor** | **Profesor** |
| **Criterii si categorii de restrictii** | **Criterii proprii** | **Gradul de îndeplinire\*** |
| **DA** | **NU** |
| A.1(1.1; 1.2; 1.3) |  |  |  |  |
| A.2( 2.1 ; 2.2 ; 2.3 ; 2.4 ; 2.5) |  |  |  |  |
| A.3(3.1 ; 3.2 ; 3.3 ; 3.4 ; 3.5 ; 3.6) |  |  |  |  |
|  |  |  |  |  |
|  |  |  |  |  |
|  |  |  |  |  |

* **Conditiiile minimale pt abilitare sunt aceleasi ca si pentru conferirea titlului didactic de “Profesor” adica pt : Activitatea didactica(A.1) min 80 puncte , Activitatea de cercetare(A.2) min 300 puncte si Recunoasterea impactului activitatii( A.3) min.70 puncte la care se adauga satisfacerea restrictiilor minime la diferite categorii( A1.1.1, A1.2.1, A.1.2.2, A.2.1,A.2.2 si A.2.4) ; dovezile de indeplinire a standardelor( articole, citari, baze de date, etc.) sunt cele furnizate de platformele ISI Web of Knowledge, Scopus si Google Schoolar si trebui prezentate in dosarul de abilitare.**
* **Concluzie:** Domnul prof/ conf.dr.ing.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ îndeplinește toate standardele minimale necesare și obligatorii pentru abilitare în Domeniul **:\_\_Inginerie Civila si Management**\_

Director Scoală Doctorală

Prof.dr.ing.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data Semnătura

*Anexa Nr. 3*

**UNIVERSITATEA TEHNICA DIN CLUJ-NAPOCA**

**RAPORTUL DE EVALUARE AL COMISIEI DE ABILITARE**

**Din data de......................**

**NUMELE şi Prenumele candidatului**: ............................................................................................

**Titlul tezei de abilitare/direcţiile principale de cercetare:**

..........................................................................................................................................................

..........................................................................................................................................................

**Domeniul de studii universitare de doctorat:** .............................................................................

(în care urmează să se confere calitatea de conducător de doctorat)

**Denumirea Instituţiei Organizatoare de Studii Universitare de Doctorat (IOSUD):**

**Punctele tari** ale tezei de abilitare:

1.

2.

3.

**Punctele slabe** ale tezei de abilitare:

1.

2.

3.

**Rezultatul votului / observaţii / concluziile** comisiei de abilitare se motivează în continuare

............................................................................................................................................................................................................................................................................................................................................

......................................................................................................................................................................

......................................................................................................................................................................

......................................................................................................................................................................

**COMISIA DE ABILITARE**

**Numele şi prenumele Semnătura**

**1. ................................................ ....................................**

**2. ................................................ .....................................**

**3. ................................................ .....................................**